Van SuperMa tot supersjef met ’n smaaklike seekosfees
JY LEES NOU Van SuperMa tot supersjef met ’n smaaklike seekosfees
Wat is dan nou lekkerder as ’n seekosbraai in die somermaande? Jou kinders sal dit geniet om hul hande vuil te maak terwyl hulle jou help berei. Kyk Checkers se Giggling Gourmet, Jenny Morris, se nuttige video.
Wil jy ’n seekosfees vir jou gesin optower terwyl die somer nog in die lug is? SuperMa en Checkers het net die regte ding. Laat die kinders met die bereiding help.
Vir die paprikabotter sal jy die volgende nodig hê:
15 ml (1 e, plat) paprika
1 brandrissie, saad verwyder en gekap
2,5 ml (½ t) fyn witpeper
Vir die steurgarnale sal jy die volgende nodig hê:
1 boks Cape Point-koningsteurgarnale, koppe af, dop en stert nog aan, ontaar en oopgevlek
20 houtsteekpenne ’n halfuur in warm water geweek
vars suurlemoenwiggies vir voorsit
Maak elke steurgarnaal oop, vul met paprikabotter en druk toe. Ryg die steurgarnale aan die houtsteekpenne ? drie aan ’n steekpen. Plaas die lourierblare (as jy hulle gebruik) tussen die steurgarnale. Steek ’n tweede steekpen in om dit maklik te maak om die steurgarnale te hanteer wanneer jy hulle begin gaarmaak. Verkoel tot benodig. Plaas die steurgarnale op ’n warm rooster. Braai 4 minute weerskante of tot hulle heeltemal verkleur het. Verwyder van die rooster, plaas op ’n plat bord en smelt enige oorblywende paprikabotter oor. Sit voor met vars suurlemoenwiggies.
Genoeg vir sowat 6 mense
Vir die appelkoos-en-roosmarynbotter sal jy die volgende nodig hê:
30 ml (2 e) vars roosmarynnaalde
50 g Turkse appelkose, grof gekap
5 ml (1 t) vars gemmer, gekap
Plaas al die bestanddele, behalwe die botter, in ’n voedselverwerker en kap fyn. Voeg nou die botter by en meng.
Vir die geelstert sal jy die volgende nodig hê:
1 heel geelstert, oopgevlek (gebruik snoek as alternatief)
1 ryp suurlemoen
Plaas die vis met die vel na onder op ’n braaimandjie. Druk die suurlemoensap op die vlees uit en geur met ’n bietjie sout en peper. Smeer nou die helfte van die appelkoos-en-roosmarynbotter op die vis. Maak die mandjie toe en plaas die vis met die vel na onder op die warm rooster. Jy moet die vis dophou en dit eerste aan die velkant braai. Draai dit om as die vlees begin ondeursigtig raak en braai tot die bokant verbruin. Verwyder van die mandjie en plaas op ’n houtbord of plat bord. Smeer die oorblywende botter oor die vis en sit voor met ekstra suurlemoenwiggies.
Wenk: Wanneer jy jou vis kies, laat sowat 300 tot 350 g per persoon toe en neem in ag dat die grate en kop tot die gewig van die vis bydra.
-Resepte deur Jenny Morris
Klik hier vir ’n video met Checkers se Giggling Gourmet, Jenny Morris, met maklike stappe.
e=eetlepel; t=teelepel, k=koppie